Conférence nationale des élèves du Luxembourg

D'Conférence nationale des élèves du Luxembourg (CNEL) oder d'national Schülerkonferenz, och als nationalen Schülercomitéesou op der Internetsäit vun der CNEL ernimmt bekannt, ass déi offiziell Schülervertriedung vu Lëtzebuerg. Se setzt sech aus den Delegéierte vun de verschiddene Schoulgebaier zesummen. Hiert Zil ass et, d'Meenung vun de Schüler virum Ministère wei och virun aneren Institutioune sou gutt wéi méiglech ze vertrieden. Hir Existenz ass gesetzlech zanter dem 12. Mäerz 1998 am modifizéierte Gesetz vun 1990 (Loi modifié du 4 septembre 1990 portant réforme de l'enseignement secondaire technique et de la formation professionnelle continue) verankert an hire Fonctionnement ass am Règlement grand-ducal du 2 février 2015 portant organisation de la Conférence nationale des élèves gereegelt. Fir de geneeë Fonctionnement huet s'en internt Reglement.

D'Schülerkonferenz hat fréier hiert administratiivt Sekretariat am Educatiounsministère, allerdéngs hat se jorelaang de Wonsch fir eng Vollzäitplaz ze kréien an domat och méi onofhängeg ze ginn. 2013 krut d'CNEL dunn eng éischt Kéier en internt Reglement an e Bureau Executif (BE), mat un der Spëtzt engem President, dee verantwortlech fir d'Gestioun an d'Koordinatioun vun der CNEL ass. Zousätzlech krut d'CNEL vum Staat am Mee 2014 eng Vollzäitplaz am Jugendrot (deemools Jugendkonferenz), déi de BE ënnerstëtzt. 2015 krut d'CNEL  en neie Règlement grand-ducal an domat och eng nei visuell Identitéit, virun allem en neie Logo, mä och eng nei Websäit. Zanterhier schafft d'CNEL onofhängeg fir d'Schülerinnen an d'Schüler op nationalem Niveau ze vertrieden.

 Geschicht / Timeline 
Déi national Schülerkonferenz (CNEL) gouf am Mäerz 1998 gegrënnt, wéi de Règlement grand-ducal vum 12. Mäerz 1998 d'Organisatioun vun der CNEL festgeluecht huetRèglement grand-ducal du 12 mars 1998 portant organisation de la Conférence Nationale des Elèves.

No hirer Grënnung huet d'CNEL sech als nationale Vertrieder vun den Interesse vun de Schülerinnen a Schüler zu Lëtzebuerg etabléiert. Sie fungéiert eng éischt Kéier als nationale Schülercomité.

 Mäerz 1998: Grënnung vun der CNEL ënnert de Fittiche vum Educatiounsministère als ee vu senge Projeten.
 2009: D'CNEL formuléiert e Virschlag fir d'Upassung vum Règlement grand-ducal vum Mäerz 1998, mat dem Zil, d'Verantwortungsfelder z'erweideren, d'Participatioun vun de Schülerinnen a Schüler am Schoulalldag ze verbesseren an eng méi autonom Aarbecht kënnen ze maachen, andeems s'onofhängeg vum Educatiounsministère gëtt.
 Abrëll 2013: Zesumme mat der UNEL (Union nationale des étudiant-e-s du Luxembourg) an dem Jugendparlament lancéiert d'CNEL eng Campagne „Deng Meenung zielt! Maach mat!!“, fir Meenungsbildung a Mechanisme fir Meenungsäusserung fir d'Schülerinnen an d'Schüler am Kontext vun enger geplangter Schoulreform z'erméiglechen.
 Februar 2014: D'CNEL wielt hiren alleréischten Bureau exécutif a kritt e feste Sëtz am Jugendrot (CGJL). Dëst am Kontext, datt déi nei Adaptatioun vum Règlement grand-ducal vun der Chamber ugeholl gouf.
 Abrëll 2014: D'CNEL bedeelegt sech aktiv un der Demonstratioun „6670“ (ongeféier 17.000 Jonker waren op der Strooss) géint de Projet de Loi 6670Projet de loi concernant l'aide financière de l'Etat pour études supérieures, duerch deen d'Studenteboursse sollte reforméiert ginn, a setzt sech hei haaptsächlech fir d'Opklärung an d'Engagement vun de Lycéesschülerinnen a -schüler an.
 Februar 2015: Den neie Règlement grand-ducal fir d'CNEL trëtt a Kraaft; e neie Logo gëtt agefouert, no enger Opruff-Aktion bei de Schülerinnen a Schüler fir Logosiddien.
 September 2015: Zesumme mat der Stad Lëtzebuerg organiséiert d'CNEL eng éischt Kéier de "Bichermaart". En Event, deen et zwar scho laang gouf, mee dës Kéier an dëser neier Zesummenaarbecht entsteet. Et gëtt en nach ëmmer(Stand: 2025) - wann och an enger geännerter Form - all Joers op der Plëss.
 Oktober 2016: D'CNEL engagéiert sech fir d'Interesse vun de Ofschlossklassen; et gëtt e Kompromëss mam Educatiounsministère fonnt fir d'Organisatioun vun den Ofschlossexamen – deen dat selwecht Joer nach a Kraaft trëtt a fir d'Primaner vum Schouljoer 2016/17 gëllt.
 Juli 2017: An de Joren 2016/17 huet d'CNEL Stellung zu der geplangter Schoulreform geholl, Avise verfaasst, Pressekonferenzen aberuff an de Dialog mam Educatiounsministère gesicht fir d'Interesse vun de Schülerinnen a Schüler ze sécheren.
 Mee 2019: Nodeems de 15. Mäerz 2019 bal 15.000 Schüler op der Strooss waren, fir fir de Klima ze streiken, an de Premierminister, Xavier Bettel, sech doropshi mat enger Schülerdelegatioun zesummegesat huet, huet d'CNEL véier regional Echangë mam Numm "ClimateXchange" organiséiert, wou och dräi zoustänneg Ministeren (Educatioun, Ëmwelt a Landwirtschaft) komm sinn, fir nozelauschteren. Sou goufen haaptsächlech d'Theeme vun dësen dräi Ministèren, awer net nëmmen, behandelt a konkreet Iddien a Virschléi zum Ausdrock bruecht. Am Ganzen hate méi wéi 500 Schüler dorun deelgeholl an hiren Input ginn. Doraus ass dunn den "ClimateXchange" Schlussrapport entstanen, en Dokument mat Verbesserungsvirschléi, dat am Joer 2025 ëmmer nach aktuell ass.
 Mäerz 2020: Wärend der Covid-19-Pandemie huet d'CNEL aktiv geschafft a gehollef, andeems si véier Avise geschriwwen an den Dialog mam Educatiounsministère gefouert huet. Normalitéit huet dat Schouljoer awer net méi erlieft mat Homeschooling, Opdeelungen an A/B-Klassen, Masken, Tester fir d'Schoulen, asw.
 2021: D'CNEL lancéiert ë. a. d'Campagne „#act4support“ zesumme mat anere Jugendorganisatiounen an dem CePas (Centre Psycho-Social et d'Accompagnement Scolaires) an organiséiert eng Ausstellung zum Thema „Mental Gesondheet aus der Sicht vun de Schüler“.
 Juni 2023: En neie Règlement grand-ducal fir d'Schülercomitéë gëtt agefouert: No Joerzéngte vun Diskussioune gëtt ë. a. festgeluecht, datt all Schülercomité e Budget muss kréien - de Minimum hänkt elo vun der Unzuel u Schüler am Lycée of.
 2023: D'CNEL feiert 25 Joer mat hire fréiere Memberen a mam Educatiounsminister Claude Meisch.
 Februar 2024: D'CNEL verfaasst en Avis zum Koalitiounsaccord vun der neier Regierung, mam Fokus op Schoulunterrecht, mentaler Gesondheet, Nohaltegkeet a Schüler-Participatioun.

 Bureau Exécutif 
SchouljoerNimm (Schoul)Positiounen2013-2014Kevin Lopes (LGE)
Jessie Thill (LRSL)

Jean Wivenes (LGL)

Max Bintener (LCD)

Serena Boukelmoun (AL)President
1. Vizepresidentin

2. Vizepresident

Generalekretär

Sekretärin adjointe2014-2015Max Bintener (LCD)
Catia Biel (EPF)

Jean Wivenes (LGL)

Yann Kohl (LTECG)

Serena Boukelmoun (AL)President
1. Vizepresidentin

2. Vizepresident

Generalekretär

Sekretärin adjointe2015-2016Max Bintener (LCD)
Catia Biel (LGL)

Lejla Mujkic (LMRL)

Yann Kohl (ECG)

Pedro Mota (LTMA)President
1. Vizepresidentin

2. Vizepresidentin

Generalsekretär

Sekretär adjoint2016-2017Max Bintener (LCD)
Catia Biel (LGL)

Lejla Mujkic (LMRL)

Kimon Leners (LAML)

Pedro Mota (LTMA)President
1. Vizepresidentin

2. Vizepresidentin

Generalsekretär

Sekretär adjoint2017-2018Kimon Leners (LAML)
Kelly Simon (ALR)

Marie Wivenes (LRSL)

Lex Tosseng (LCD)

Pit Meintz (LMRL)President
1. Vizepresidentin

2. Vizepresidentin

Generalsekretär

Sekretär adjoint2018-2019Kimon Leners (LAML)
Kelly Simon (ALR)

Sally Eiffes (LTA)

Lex Tosseng (LCD)

Kassandra Sosson (EPF)President
1. Vizepresidentin

2. Vizepresidentin

Generalsekretär

Sekretärin adjointe2019-2020Kimon Leners (LAML)
Lex Tosseng (LCD)

Anne Lecuit (LBV)

Anna Moura (LLJ)

Nicole Duque (LMRL)President
1. Vizepresident

2. Vizepresidentin

Generalsekretärin

Sekretärin adjointe2020-2021Kimon Leners (LAML)
Lex Tosseng (LCD)

Anne Lecuit (LBV)

Marie-Brufina Leshwange-Mokita (EPSA)

Liam Bloden (LESC)President
1. Vizepresident

2. Vizepresidentin

Generalsekretärin

Sekretär adjoint2021-2022Luc Dauphin (LAM)
Dany Semedo (LHCE)

Jennifer Timoteo (ALR)

Marie-Brufina Leshwange-Mokita (EPSA)

Laura Pyter (LRSL)

Luca Colling (LJBM)

Ben Reyter (LAM)

Timothy O'Brien (LGL)

Dan Ipatii (LGL)President
1. Vizepresident

2. Vizepresidentin

Generalsekretärin

Sekretärin adjointe

Coopté Première

Coopté Première

Bürosmember

Bürosmember2022-2023Dany Semedo (LHCE)
Jennifer Timoteo (ALR)

Laly Chivard (EPF)

Dan Ipatii (LGL)

Yléna Freire Da Silva (EIDE)

Marie-Brufina Leshwange-Mokita (EPSA)

Ben Reyter (LAML)

Timothy O'Brien (LAM)President
1. Vizepresidentin

2. Vizepresidentin

Sekretär

Sekretärin

Coopté Première

Coopté Première

Bürosmember2023-2024Dany Semedo (LHCE)
Laly Chivard (EPF)

Timothy O'Brien (LAM)

Dan Ipatii (LGL)

Yléna Freire Da Silva (EIDE)

Hana Musovic (LTPS)

Luca Roettgers (LESC)

Leslie Bodé (LAM)

Kassandra Tavares Letra (NOSL)

Lena Wolff (LTETT)

Afonso Sebastião Oliveira (BLL)President
1. Vizepresidentin

2. Vizepresident

Sekretär

Sekretärin

Coopté Première

Bürosmember

Bürosmember

Bürosmember

Bürosmember

Bürosmember2024-2025Luca Roettgers (LESC)
Semir Honsic (ALR)

Dan Ipatii (LGL)

Liam Ferron (EPF)

Juliette Himmen (EIDE)

Timothy O'Brien (LAM)

Leslie Bodé (LAM)

Afonso Sebastião Oliveira (BLL)

Youri Weber (LESC)

Yann Marques Vieira (LGE)President
1. Vizepresident

2. Vizepresident

Sekretär

Sekretärin

Coopté Première

Coopté Première

Bürosmember

Bürosmember

Bürosmember2025-2026Luca Roettgers (LESC)
Semir Honsic (ALR)

Dan Ipatii (LGL)

Liam Ferron (EPF)

Joël Lemvoka Ndosimau (LTC)

Afonso Sebastião Oliveira (BLL)

Lorena Salvaggio (LTETT)

Antoine Zabé (LAML)

Alessio Paciotti (ECG)

Alex Lipps (LAM)

Marc Bodé (LCE)

Tim Kraus (ALR)President + Coopté Première
1. Vizepresident + Coopté Première

2. Vizepresident

Sekretär

Sekretär

Bürosmember

Bürosmember

Bürosmember

Bürosmember

Bürosmember

Bürosmember

Bürosmember

 Um Spaweck 

 Websäit vun der CNEL
 Loi du 4 septembre 1990 portant réforme de l'enseignement secondaire technique et de la formation professionnelle continue
 Règlement grand-ducal du 2 février 2015 portant organisation de la Conférence nationale des élèves
 Règlement grand-ducal du 28 juin 2023 portant organisation des comités d'élèves
 Projet de loi 6670 concernant l'aide financière de l'Etat pour études supérieures

Kategorie:Educatioun zu Lëtzebuerg
Kategorie:Organisatiounen zu Lëtzebuerg